text: NU skal dine børn til at bruge refleksbrikker
  11 oktober 2011 kl. 09.04
  Det er NU, du skal forsyne børnene med refleksbrikker. Så nedsætter du risikoen for, at de bliver ramt af en bil med 70 pct.
  I mørke er risikoen for at blive ramt af en bil nedsat med 70 pct., hvis man bruger refleksbrikker.
  Så er man nemlig synlig på mindst 140 meters afstand.
  TrygFonden deler i øjeblikket 1 million reflekser ud til skoler og børnehaver.
  Det er 10. år, der bliver delt refleksbrikker ud.
  - Vi kan se, at antallet af fodgængerulykker med børn og unge i de sidste 10 år er faldet mere i mørke end ulykker i dagslys, og reflekserne har helt sikkert bidraget, siger dokumentationschef i Rådet for Sikker Trafik, Jesper Sølund.
  